**ხარაგაულის მუნიციპალიტეტის საკრებულოს ბიუროს 2018 წლის 21 მაისის სხდომის**

**ო ქ მ ი № 10**

**დ. ხარაგაული 21 მაისი 2018 წელი**

**9 აპრილის ქ. #15**

**სხდომას თავმჯდომარეობდა -** საკრებულოს თავმჯდომარე - მანანა ბარბაქაძე.

**სხდომას ესწრებოდნენ ბიუროს წევრები:**

**რუსუდან გიორგაძე -** საკრებულოს თავმჯდომარის მოადგილე,

**ვარლამ ჭიპაშვილი-** საფინანსო-საბიუჯეტო კომისიის თავმჯდომარე,

**გივი თხელიძე -** ჯანდაცვისა და სოციალურ საკითხთა კომისიის თავმჯდომარე,

**ოთარ ლურსმანაშვილი** - საკრებულოს იურიდიული, სამანდატო, საპროცედურო

საკითხა და ეთიკის კომისიის თავმჯდომარე,

 **დავით კიკნაძე** - საკრებულოს განათლების, კულტურისა და ახალგაზრდულ საქმეთა კომისიის თავმჯდომარე,

 **მალხაზ ფხალაძე-** საკრებულოს ეკონომიკის, ქონების მართვისა და ინფრასტრუქტურის კომისიის თავმჯდომარე,

**პაატა გოგოლაძე**- ფრაქცია „ქართული ოცნება - დემოკრატიული საქართველოს“

თავმჯდომარე.

**გივი თავზარაშვილი -** ფრაქცია „ქართული ოცნება - კონსერვატორების“

თავმჯდომარე.

**იუზა კელენჯერიძე** - ფრაქცია „ქართული ოცნება - მრეწველები“ თავმჯდომარე.

**აკაკი ლურსმანაშვილი -**ფრაქცია „ქართული ოცნება - მწვანეების“თავმჯდომარე

**ინგა მაღრაძე** **-**ფრაქცია „თვითმმართველობა ხალხისათვის“ თავმჯდომარე

**მოწვეულნი:**

**მუნიციპალიტეტის მერიის წარმომადგენლები:**

**ირინე ჩხეიძე-** მერიის განათლების, კულტურის, სპორტისა და ახალგაზრდობის საქმეთა სამსახურის უფროსი

**კახა გოლუბიანი-** მერიის ადმინისტრაციული სამსახურის უფროსი

**საკრებულოს აპარატი:**

**ლ.კალანდაძე -** საკრებულოს აპარატის უფროსი,

**ზ. ორბელაძე** - საკრებულოს აპარატის უფროსი სპეციალისტი იურიდიულ საკითხებში.

**საინფორმაციო საშუალებათა წარმომადგენლები:**

**თ. მაღრაძე** ა(ა)იპ „მოქალაქეთა ჩართულობისა და ინფორმირების მუნიციპალური ცენტრის“ ჟურნალისტი,

**ლ.გოგოლაძე -** - გაზეთ „ჩემი იმერეთის“დირექტორი

**ნ.კაპანაძე** - გაზეთ „ჩემი იმერეთის“ჟურნალისტი

**მ. ბაბლიძე-** მერიის ადმინისტრაციული სამსახურის საზოგადოებასთან ურთიერთობის განყოფილების თანამშრომელი

**მ . შათირიშვილი -** მუნიციპალიტეტის მერიის ადმინისტრაციული სამსახურის საზოგადოებასთან ურთიერთობის განყოფილების თანამშრომელი,

**საკრებულოს წევრები:** წეთევან ზუმბაძე, ზურაბ ხაჩიძე, თემურ ფცქიალაძე

**მოისმინეს:** სხდომის თავმჯდომარის მ. ბარბაქაძის ინფორმაცია, რომელმაც ბიუროს წევრებს გააცნო ბიუროს სხდომის დღის წესრიგი და ბიუროს სხდომაზე განსახილველ საკითხთა შემდეგი ნუსხა

 **დღის წესრიგი**

 **ხარაგაულის მუნიციპალიტეტის საკრებულოს 2018 წლის 04 ივნისის სხდომის დღის წესრიგის დამტკიცების სესახებ**

 **მომხს: მანანა ბარბაქაძე**

 **საკითხთა ნუსხა**

1. ხარაგაულის მუნიციპალიტეტის მერიის კულტურის, განათლების, სპორტის და ახალგაზრდულ საქმეთა სამსახურის ანგარიში გაწეული მუშაობის შესახებ

 მომხს: ირინე ჩხეიძე

2. ხარაგაულის მუნიციპალიტეტის სასაკრებულოს განათლების, კულტურის და ახალგაზრდულ საქმეთა კომისიის ანგარიში გაწეული მუშაობის შესახებ

 მომხს: დავით კიკნაძე

3.ხარაგაულის მუნიციპალიტეტის საკრებულოს ელექტრონული საქმისწარმოების წესი

 მომხს: ოთარ ლურსმანაშვილი

4.საჯარო ინფორმაციის ელექტრონული ფორმით მოთხოვნისა და პროაქტიული გამოქვეყნების შესახებ

 მომხს: ოთარ ლურსმანაშვილი

5. ააიპ. რეორგანიზაციის შედეგების შესახებ ინფორმაცია

 მომხს: კახაბერ გოლუბიანი

სხდომის თავმჯდომარემ კენჭისყრაზე დააყენა საკითხი დღის წესრიგისა და საკითხთა ნუსხის დამტკიცების თაობაზე.

 **კენჭისყრაში მონაწილეობას იღებდა ბიუროს 12 წევრი:**

**მომხრე 12**

**წინააღმდეგი 0.**

**მოისმინეს:** ხარაგაულის მუნიციპალიტეტის მერიის მერიის განათლების, კულტურის, სპორტისა და ახალგაზრდობის საქმეთა სამსახურის უფროსის ინფორმაცია საკითხზე - ხარაგაულის მუნიციპალიტეტის მერიის კულტურის, განათლების, სპორტის და ახალგაზრდულ საქმეთა სამსახურის ანგარიში გაწეული მუშაობის შესახებ

**აზრი გამოთქვეს:**

**მ. ფხალაძემ** აღნიშნა,  ცნობილია რომ დაგეგმილია კალიგრაფიის კონკურსი პოლონეთში არის ერთი ბავშვი, რომელიც ძალიან კარგადაა დაუფლებული ამ საქმეს, თუ იქნება საშუალება მისი გაგზავნისა.

**ი. ჩხეიძემ** აღნიშნა, რომ ეს მგზავრობა დაახლოებით ჯდება 350 ევრო, რისი საშუალებაც სამწუხაროდ ჩვენ არ გვაქვს.

**ი. კელემჯერიძემ** დასვა საკითხი პეტრე ცუცქირიძისათვის ხარაგაულის საპატიო მოქალაქის წოდების მინიჭების შესახებ .

**მ. ბარბაქაძემ** აღნიშნა, რომ ანგარიში სრულყოფილად იყო წარმოდგენილი, ფინანსური კუთხით არის პრობლემები, მინდა აღვნიშნო, რომ ქუჩის კალათბურთს აქვს არაერთგვაროვანი შეხედულება იქ სადაც ტარდება არ არის მიზანშეწონილი, იქნებ შეცვალოთ მისი ჩატარების ადგილი.

**ვ. ჭიპაშვილმა** კითხვით მიმართა მომხსენებელს 12 მაისის ღონისძიებასთან დაკავშირებით რა ფორმით იყო ჩართული მერია?

- 2018 წელს პროექტის სახით არ შემოსულა არცერთი პროგრამა, თქვენს მიერ გამოცხადებული კონკურსი რამდენის იქნება?

-აიპიებში ხომ არ გვეფიქრა გადასახადების გაუქმებაზე?

**ი. ჩხეიძემ** უპასუხა, რომ რაიონში შექმნილი მდგომარეობიდან გამომდონარე ჩვენ კიკნაძის სკვერში ჩავატარეთ მოკრძალებული კონცერტი, რამდენადაც ვიცი მერიამ უზრუნველყო ტრანსპორტით მომსახურება რაც შეეხება კონკურსს 2018 წელს ვერ გავაკეთეთ, ჩვენ თუ გვინდა, რომ განვვითარდეთ გადასახადები უნდა იყოს, მაგალითად კულტურულ ღონისძიებაზე უნდა გაიყიდოს ბილეთი, ახალგაზრდა, რომ იხდის თანხას მას აქვს თავისი ადგილი მივა და იქ დაჯდება, მაგალითად მე ვყიდი ბილეთს და შემაქვს ბიუჯეტში.

**ი. მაღრაძემ** აღნიშნა, რომ მე მგონი ამ ჯგუფებს უნდა ჰქონდეთ თავისი სამუშაო ადგილი და პირობები და თვითონ გადაწყვიტოს დანარჩენი.

**დ. კიკნაძემ** აღნიშნა, რომ როდესაც პირი ინიშნება ხელმძღვანელ თანამდებობაზე უნდა იქნეს შესწავლილი მისი მენეჯერული თვისებები აიპიებს თავიანთ წესდებებში უნდა ჰქონდეთ გათვალისწინებული მრავალშვილიანი და სოციალურად დაუცველი ოჯახების შვილების განთავისუფლება გადასახადებისაგან.

სხდომის თავმჯდომარემ კენჭისყრაზე დააყენა წინადადება, აღნიშნული საკითხის საკრებულოს 2018 წლის 04 ივნისის სხდომის დღის წესრიგში შეტანის თაობაზე.

**კენჭისყრაში მონაწილეობას იღებდა ბიუროს 12 წევრი:**

 **მომხრე 12**

**წინააღმდეგი - 0.**

**ბიურომ მიიღო გადაწყვეტილება:**

1.საკითხი შეტანილ იქნეს საკრებულოს 2018 წლის 04 ივნისის სხდომის დღის წესრიგში.

 **მოისმინეს:** ხარაგაულის მუნიციპალიტეტის საკრებულოს განათლების, კულტურისა და ახალგაზრდულ საქმეთა კომისიის თავმჯდომარის დავით კიკნაძისინფორმაცია საკითხზე -

ხარაგაულის მუნიციპალიტეტის სასაკრებულოს განათლების, კულტურის და ახალგაზრდულ საქმეთა კომისიის ანგარიში გაწეული მუშაობის შესახებ

**აზრი გამოთქვეს:**

**ვ. ჭიპაშვილმა** შეკითხვით მიმართა მომსხენებელს მიიღებენ თუ არა ეტალონში გამარჯვებული ბავშვები დაპირებულ კომპიუტერებს?

**დ. კიკნაძემ** უპასუხა, რომ ეს დაპირება დადო აღმასრულებელმა ზელისუფლებამ როდესაც მოვიკითხე მითხრეს, რომ შეიძენენ კომპიუტერებს.

**ი. მაღრაძემ** აღნიშნა, რომ გადასახადებს ისედაც ვაფინანსებთ აიპიებში ამ შემთხვევაში კულტურის სფეროს ვგულისხმობ და იქნებ ვისაც არ აქვს შესაძლებლობა ჩვენ გადაუხადოთ, იმსჯელეთ კომისიის სხდომაზე, ასევე წარმატებული სპორტსმენების წახალისება იქნებ ჩვენ მივიღოთ რაიმე წესი, ასევე კახორი, ოდილა და სხვა ანსამბლებიც იყოს დაფინანსებული.

**მ.ბარბაქაძემ** საკრებულოს განათლების, კულტურისა და ახალგაზრდულ საქმეთა კომისიას და საფინანსო - საბიუჯეტო კომისიებს დაავალა აიპიებს მოსთხოვონ ინფორმაცია დასმულ საკითხებთან დაკავშირებით და იმსჯელონ კომისიის სხდოაზე.

**დ. კიკნაძემ** უპასუხა, რომ კომისიამ იმსჯელა სხდომაზე სასპორტო და წარმატებულ სპორტსმენებში ვიგულისხმეთ ოლიმპიური და მსოფლიო ტურნირები, ახალგაზრდულ საკითხებზე 5 შენიშვნა გვქონდა და მერიამ არცერთი არ გაითვალისწინა,რაც შეეხება კახორისა და ოდილას დაფინანსებას მე პირადად არ ვთვლი, რომ ისინი დილის 9 საათიდან 18 საათამდე უნდა

იჯდნენ ადგილებზე და ხელფასი გადაუხადოთ, მაგრამ საჭიროების დროს მოიწვიონ და გასცენ ჰონონარი.

სხდომის თავმჯდომარემ კენჭისყრაზე დააყენა წინადადება, აღნიშნული საკითხის საკრებულოს 2018 წლის 04 ივნისის სხდომის დღის წესრიგში შეტანის თაობაზე.

**კენჭისყრაში მონაწილეობას იღებდა ბიუროს 12 წევრი:**

 **მომხრე 12**

**წინააღმდეგი - 0.**

**ბიურომ მიიღო გადაწყვეტილება:**

1.საკითხი შეტანილ იქნეს საკრებულოს 2018 წლის 04 ივნისის სხდომის დღის წესრიგში.

**მოისმინეს:** ხარაგაულის მუნიციპალიტეტის საკრებულოს იურიდიული, სამანდატო, საპროცედურო საკითხა და ეთიკის კომისიის თავმჯდომარის ოთარ ლურსმანაშვილის

 ინფორმაცია საკითხზე-ხარაგაულის მუნიციპალიტეტის საკრებულოს ელექტრონული საქმისწარმოების წესი.

**საკითხთან დაკავშირებით აზრი არ გამოთქმულა**

სხდომის თავმჯდომარემ კენჭისყრაზე დააყენა წინადადება, აღნიშნული საკითხის საკრებულოს 2018 წლის 04 ივნისის სხდომის დღის წესრიგში შეტანის თაობაზე.

**კენჭისყრაში მონაწილეობას იღებდა ბიუროს 12 წევრი:**

 **მომხრე 12**

**წინააღმდეგი - 0.**

**ბიურომ მიიღო გადაწყვეტილება:**

1.საკითხი შეტანილ იქნეს საკრებულოს 2018 წლის 04 ივნისის სხდომის დღის წესრიგში.

**მოისმინეს:** ხარაგაულის მუნიციპალიტეტის საკრებულოს იურიდიული, სამანდატო, საპროცედურო საკითხა და ეთიკის კომისიის თავმჯდომარის ოთარ ლურსმანაშვილის

 ინფორმაცია საკითხზე- საჯარო ინფორმაციის ელექტრონული ფორმით მოთხოვნისა და პროაქტიული გამოქვეყნების შესახებ

 სხდომის თავმჯდომარემ კენჭისყრაზე დააყენა წინადადება, აღნიშნული საკითხის საკრებულოს 2018 წლის 04 ივნისის სხდომის დღის წესრიგში შეტანის თაობაზე.

**კენჭისყრაში მონაწილეობას იღებდა ბიუროს 12 წევრი:**

 **მომხრე 12**

**წინააღმდეგი - 0.**

**ბიურომ მიიღო გადაწყვეტილება:**

1.საკითხი შეტანილ იქნეს საკრებულოს 2018 წლის 04 ივნისის სხდომის დღის წესრიგში.

2. დამტკიცდეს საკრებულოს 2018 წლის 04 ივნისის სხდომის დღის წესრიგი (თან ერთვის)

**მოისმინეს:** ხარაგაულის მუნიციპალიტეტის მერიის ადმინისტრაციული სამსახურისუფროსის კახაბერ გოლუბიანის ინფორმაცია ა.ა.ი.პ. რეორგანიზაციის შედეგებთან დაკავშირებით, რომელმაც აღნიშნა, რომ მოხდა აიპიერის შერწყმა, დირექტორებს მიეცათ 2 თვიანი ვადა, რათა მოახდინონ ააიპ ეფექტური ფუნქციონირებისათვის საჭირო საშტატი რიცხოვნობისა და შესაბამისი ფინანსური უზრუნველყოფის საკითხების დარეგულირება და მერიაში წარმოდგენა. მეტი ინფორმაციის მოწოდება მე არ შემიძლია ყველა თქვენთვის საინტერესო საკითხებზე პასუხს მიიღებთ უშუალოდ ა.ა.ი.პ დირექტორებისაგან

ამით ბიუროს სხდომის მიერ განსახილველი საკითხები ამოიწურა და სხდომა დახურულად გამოცხადდა.

**სხდომის თავმჯდომარე მანანა ბარბაქაძე**